JUST DILIJAN IT!-ը առաջին միջազգային ճամբարն է Հայաստանում՝ 10-ից 16 տարեկան դեռահասների համար, որը երեխաների և մեծահասակների ազատ շփման, փորձի և գաղափարների փոխանակման համար նախատեսված ստեղծագործ միջավայր է։ Այս տարվա բոլոր հերթափոխները հիմնված են միջառարկայական նախագծային մոտեցման վրա։ Որպեսզի յուրաքանչյուր մասնակից գտնի իրեն հոգեհարազատ զբաղմունք, ամեն հերթափոխին կգործի 10 «լաբորատորիա»․ համակարգչային տեխնոլոգիաներ և հումանիտար ուսումնասիրություններ, բնական գիտություններ և արվեստ, կինո և լուսանկարչություն, թատրոն, սպորտ, երաժշտական ստեղծագործություն, ինտելեկտուալ խաղեր և ռոբոտատեխնիկա։